CELEX: 62016TN0177
Language: da
Date: 2016-04-22 00:00:00
Title: Sag T-177/16: Sag anlagt den 22. april 2016 — Mema mod CPVO (Braeburn 78 (11078))

13.6.2016   
            
            
               DA
            
            
               Den Europæiske Unions Tidende
            
            
               C 211/64
            
         
      Sag anlagt den 22. april 2016 — Mema mod CPVO (Braeburn 78 (11078))
      (Sag T-177/16)
      (2016/C 211/79)
      Processprog: tysk
      
         Parter
      
      
         Sagsøger: Mema GmbH 1.G (Terlano, Italien) (ved advokaterne B. Breitinger og S. Kirschstein-Freund)
      
         Sagsøgt: EF-Sortsmyndigheden (CPVO)
      
         Oplysninger vedrørende sagen for EF-Sortsmyndigheden
      
      
         Ansøgningen om EF-sortsbeskyttelse vedrører: Braeburn 78 (11078) — registreringsansøgning nr. 2009/0954
      
         Den anfægtede afgørelse: Afgørelse truffet den 12. februar 2016 af Appelkammeret ved EF-Sortsmyndigheden i sag nr. A001/2015
      
         Påstande
      
      
                  —
               
               
                  Den anfægtede afgørelse annulleres og sagen hjemvises til videre behandling ved appelkammeret, der tilpligtes at annullere den påklagede afgørelse og at pålægge EF-Sortsmyndigheden at foretage en supplerende afprøvning i henhold til artikel 57, stk. 3, i forordning nr. 2100/94.
               
            
                  —
               
               
                  Subsidiært annulleres afgørelsen vedtaget den 12. februar 2016 af appelkammeret ved EF-Sortsmyndigheden (sag A 001/2015).
               
            
                  —
               
               
                  Subsidiært i forhold til påstand nr. 1 og 2 udsættes sagen i henhold til artikel 69, litra d), i Rettens procesreglement, der har været i kraft siden den 1. juli 2015 (herefter »procesreglementet«), indtil der foreligger en retskraftig afgørelse i sagen i henhold til artikel 21, stk. 1, i forordning nr. 2100/94 om ophævelse af sortsbeskyttelse for referencesorten »Royal Braeburn« (ansøgning nr. 1998/1082, sort nr. 11960). Sidstnævnte afgørelse er foregribende, idet referencesorten herved enten vil bortfalde, eller det vil blive fastslået, at Angers-Beaucouzé var og er uegnet som afprøvningssort (jf. punkt 12) og dermed om en supplerende afprøvning var påkrævet eller ej.
               
            
                  —
               
               
                  EF-Sortsmyndigheden tilpligtes at betale sagens omkostninger.
               
            
         Anbringender
      
      
                  —
               
               
                  Magtfordrejning — tilsidesættelse af artikel 57, stk. 3, i forordning nr. 2100/94
               
            
                  —
               
               
                  Tilsidesættelse af en ved gennemførelsen af forordning nr. 2100/94 anvendelig retsnorm
               
            
                  —
               
               
                  Tilsidesættelse af punkt 57 i EF-Sortsmyndighedens protokol for æblesorter
               
            
                  —
               
               
                  Tilsidesættelse af afsnit IV i EF-Sortsmyndighedens protokol for æblesorter
               
            
                  —
               
               
                  Tilsidesættelse af artikel 75, andet punktum, i forordning nr. 2100/94 — retten til at blive hørt
               
            
                  —
               
               
                  Tilsidesættelse af artikel 75, første punktum, i forordning nr. 2100/94 — utilstrækkelig begrundelse.